钦定古今图书集成/明伦汇编/氏族典/第532卷 > 郭凤
## 钦定古今图书集成/明伦汇编/氏族典/第532卷 > 郭凤

按《保定府志》：“凤，清苑人。弘治时举人。筮仕判荆州，清
介为寮属所惮，升莱州郡丞。岁饥，台使遴凤赈济。凤
历村畽，计口授粟，活者数万。监德州漕米，羡三千金，
悉归公帑。擢户部郎，假僧舍以居，一仆一马，不私谒，
无燕会，人呼为郭长老。出守夔州府，爱民课士，学校
兴起。致仕归。”